[{"text_idx": "#000002", "text": "Nagu artiklis \u201eNii suurendad oma to\u0308o\u0308tajate pu\u0308hendumust. Ja seela\u0308bi ka nende to\u0308o\u0308ro\u0303o\u0303mu ning oma tulemusi juhina\u201c kirjutasin, on to\u0308o\u0308maailm suuresti muutumises. Ja u\u0308heks suurimaks muutuseks on muidugi inimeste mo\u0303tteviisi muutus \u2013 kui meie emad-isad mo\u0303tlesid oma to\u0308o\u0308st kui \u201eto\u0308o\u0308kohast, mis maksab arved\u201c, siis Y & Z po\u0303lvkonna to\u0308o\u0308tajad (u\u0308ldistatult ta\u0308nased 35 eluaastat ja nooremad) ootavad oma to\u0308o\u0308lt midagi palju enamat. Nimelt ootavad nad \u201csuurepa\u0308rast to\u0308o\u0308d\u201d (loe \u201esuurepa\u0308rase to\u0308o\u0308\u201c olemuse kohta la\u0308hemalt siin)."}, {"text_idx": "#000005", "text": "Kes kannatab selle tulemusena rohkem \u2013 kas to\u0308o\u0308taja vo\u0303i juht/organisatsioon? Kahjuks muidugi organisatsioon, sest head inimesed lihtsalt ei pinguta sellises organisatsioonis, vo\u0303i lahkuvad organisatsioonist u\u0308ldse. Juhid kiruvad neid muidugi, nimetades neid \u201elumehelbekesteks\u201c ja \u201eva\u0308hese vastutustundega noorteks\u201c (keda ei kannata u\u0308ldse vo\u0303rrelda \u201enende aja\u201e to\u0308o\u0308tajatega, kes no\u0303udsid va\u0308he ja andsid sama palga eest palju rohkem), aga sel pole ta\u0308htust \u2013 talendid on la\u0308inud ja ettevo\u0303te areng on peatunud."}, {"text_idx": "#000007", "text": "Kuigi koolitustel nendel teemadel ra\u0308a\u0308kides na\u0308en 40-50 aastaste juhtide morne na\u0308gusid, ei ole positiivsete juhtimisalaste muutuste sisseviimine siiski nii \u201evo\u0303imatu samm\u201c. Gallupi eksperdid soovitavad raamatus \u201eIt\u2019s the Manager\u201c (\u201eAsi on juhis\u201c) alustada 6 olulise to\u0308o\u0308maailmas toimunud muutuse teadvustamisega, mille abil on vo\u0303imalik juhtimiskultuuri motiveerivaks muutma hakata."}, {"text_idx": "#000009", "text": "Nagu eespool mainitud, on see po\u0303himo\u0303tteline mo\u0303ttemaailma muutus \u2013 kui varem oli inimeste to\u0308o\u0308koha eesma\u0308rgiks eelko\u0303ige kindel sissetulek, et arved a\u0308ra maksta (sest inimeste peamiseks ta\u0308henduseks elus oli pere ja lapsed), siis ta\u0308nased nooremad inimesed pere loomisega ei kiirusta, vaid soovivad enne seda midagi enda jaoks ta\u0308henduslikku ja po\u0303nevat elus (to\u0308o\u0308/enese realiseerimise kaudu) korda saata. Kui nad aga satuvad to\u0308o\u0308le organisatsiooni, kus juhtide suhtumine on ja\u0308tkuvalt \u2013 siin on su u\u0308lesanded, mille eduka ta\u0308itmise korral laekub palk -, on nendel seal raske pikaajaliselt motivatsiooni leida."}, {"text_idx": "#000012", "text": "Kuna meie emade-isade po\u0303lvkond ka\u0308is to\u0308o\u0308l ainult palka teenimas, oli ju va\u0308ga inimlik selle nimel vo\u0303imalikult va\u0308he pingutada (et oleks rohkem energiat \u201epa\u0308ris eluga\u201c \u2013 laste ja perega \u2013 tegelda). Kuna ta\u0308nased noored otsivad aga po\u0303nevat ja sisukat to\u0308o\u0308d, ning soovivad oma andeid realiseerida, peab motivatsiooni tekkeks to\u0308o\u0308 ka reaalselt va\u0308ljakutseid ja po\u0303nevust pakkuma."}, {"text_idx": "#000014", "text": "Ehk on vaja nii po\u0303nevuse tekitamiseks kui ka to\u0308o\u0308tajate mugavustsoonist va\u0308ljatoomiseks kasutada teistsuguseid juhtimisvo\u0303tteid, mitte lihtsalt oma arvuti tagant Exceli ja e-kirjade kaudu tiimiga suhelda, ja siis 1-2 korda kuus koosolekutel Exceli ta\u0308itmise osas kokkuvo\u0303tteid teha?"}, {"text_idx": "#000017", "text": "Kui 20 aastat tagasi usuti, et to\u0303hus juhtimine ta\u0308hendab protsesside loomist ja nende ta\u0308itmise tagamist, milleks piisas jooksvatest to\u0308o\u0308alastest vestlustest, meeskonna koosolekutest ja aastapo\u0303hisest arenguvestlusest (kus tulemused kokku vo\u0303tta), siis Y&Z po\u0303lvkonna jaoks vo\u0303ib selleks va\u0308heks ja\u0308a\u0308da."}, {"text_idx": "#000021", "text": "Just see on aga see, mida ta\u0308nane to\u0308o\u0308taja vajab. Ja seepa\u0308rast on tal ka po\u0303hjendatud ootus kohtuda juhiga individuaalselt 1-1 vormis rohkem kui u\u0308ks kord aastas arenguvestlusel. Ta ei oota rohkem \u201carenguvestluseid\u201d, vaid pa\u0308riselt \u201carendavaid vestlusi\u201d selle asemel."}, {"text_idx": "#000022", "text": "Juhi ta\u0308helepanu to\u0308o\u0308taja puudustel vs tugevustel"}, {"text_idx": "#000024", "text": "Muidugi on selle taga juhtide lootus (nagu ka paljude lapsevanemate lootus oma laste suhtes), et oma puudustest kuuldes on vo\u0303imalik to\u0308o\u0308tajatel end \u201earendada\u201c, et tulevikus va\u0308hem vigu oleks. Kahjuks to\u0308o\u0308tab siin aga pahupidi psu\u0308hholoogia, mis tekitab to\u0308o\u0308tajates hoopis tunde, et nad ei saa oma to\u0308o\u0308ga hakkama."}, {"text_idx": "#000026", "text": "Ainuke viis olukorda parandada ja to\u0308o\u0308tajates hoopis motivatsiooni suurendada, on hakata nendega ra\u0308a\u0308kima puuduste ko\u0303rval ka nende tugevustest. Seda ei saa aga teha mo\u0308o\u0308daminnes kohvinurgas vo\u0303i meeskonna koosolekul, vaid ainult eelmises punktis kirjeldatud 1-1 formaadis \u201earendavatel vestlustel\u201c."}, {"text_idx": "#000027", "text": "Minu to\u0308o\u0308 vs Minu elu"}, {"text_idx": "#000030", "text": "Ko\u0303ike seda lugedes vo\u0303ib sul tekkida paratamatult tunne, et kuigi sinu meeskonnas to\u0308o\u0308tab palju noori, ei paista kuskilt va\u0308lja nende huvi to\u0308o\u0308 mo\u0303tte, po\u0303nevuse ja arengu vastu. Olen seda va\u0308idet paljudelt juhtidelt kuulnud!"}, {"text_idx": "#000031", "text": "Aga a\u0308kki ongi siin klassikaline \u201emuna vs kana\u201c olukord \u2013 kumb peaks tulema enne, kas motiveeritud to\u0308o\u0308tajad, kelle juures juhid ko\u0303iki eespool kirjeldatud omadusi na\u0308evad, vo\u0303i motiveeriv juhtimiskultuur, milles inimesed oma to\u0308o\u0308 su\u0308gavamat mo\u0303tet tajuvad, tugevused a\u0308ra tunnevad ja maailma positiivse panuse andmise ka\u0308igus ka ise arenevad?"}, {"text_idx": "#000033", "text": "2) Kas ma\u0308rkad oma to\u0308o\u0308tajaid olevat mugavustsoonis? Mida juhid saaksid teha selleks, et mugavustsoon po\u0303nevusega asendada?"}, {"text_idx": "#000034", "text": "3) Kas na\u0308ed oma organisatsioonis ta\u0308na rohkem u\u0308lemusi vo\u0303i liidreid?"}, {"text_idx": "#000035", "text": "4) Kui tihti kohtud oma to\u0308o\u0308tajatega, et nende progressist ja arengust ra\u0308a\u0308kida \u2013 kas kord aastas vo\u0303i sagedamini?"}, {"text_idx": "#000036", "text": "5) Mida rohkem ma\u0308rkad ja millest rohkem oma to\u0308o\u0308tajatega ra\u0308a\u0308gid \u2013 kas nende puudustest vo\u0303i nende tugevustest ja vo\u0303itudest?"}]